MARC RIBOT'S CERAMIC DOG (USA)/ Jazzkaar 2021 | Vaba Lava
MARC RIBOT’S CERAMIC DOG (USA)/ Jazzkaar 2021
Uus kuupäev selgumisel Kontsert, Tallinn
Algselt 23. aprillil kell 21:00 Vabal Laval toimuma pidanud kontsert Marc Ribot’s Ceramic Dog (USA) lükkub edasi ning toimub festivali Jazzkaar 2021 raames järgmisel aastal, aprillis 2021. Kuupäev ja kellaaeg täpsustuvad ning sellest teavitatakse kliente e-maili teel.
Ameerika kitarrist Marc Ribot on kahtlemata kaasaja omanäolisemaid jazzmuusikuid. Oma 35-aastase karjääri jooksul on oma kompromissitu lähenemise ja ainuomase stiili poolest tuntud Marc Ribot avaldanud üle 20 sooloalbumi. Tema postrokilik power-trio Ceramic Dog kannab eksperimentaalsete no-wave projektide intrigeerivat vaimu. Ceramic Dog on kontsert, mida peab kindlasti ise nägema ja kogema.
Marc Ribot’s Ceramic Dog on salvestanud kolm albumit, millest värskeim “YRU Still Here?” avaldati 2018. aastal. Radikaalse helikeelega teos ei varja agressiooni ja peab viha väljaelamist ainuvõimalikuks teraapiaks. Poliitiliselt ärgas muusik on tuntud ka artistide õiguste eest võitlejana. Ceramic Dogi eelmine album “Your Turn” jõudis 2013. aasta tähelepanuväärsemate albumite hulka. Mõjukas muusikaportaal PopMatters ülistas teose stiiliderohkust ja oskust luau haarav tervik ohjeldades kaootilist jõumasinat. Ribot’ triosse Ceramic Dog kuuluvad veel bassist Shahzad Ismaily ja trummar Ches Smith.
New Jerseyst pärit Ribot liitus 70ndate lõpus New Yorgi soul-punk grupiga Realtones ja aastatel 1984-89 musitseeris koosseisuga Lounge Lizards. Ta on salvestanud muusikat koos muljetavaldavalt eriilmeliste tippartistidega – John Zorn, Tom Waits, John Lurie, Elvis Costello, Arto Lindsay, Laurie Anderson, Chuck Berry ning Diana Krall, samuti on ta loonud muusikat Martin Scorsese filmidele. Tema talent on säranud ka koostöös sümfooniaorkestritega. Robert Planti ja Alison Kraussi albumiga “Raising Sand” pälvis Marc Ribot Grammy auhinna.
Pakistani päritolu Ameerika bassist Shahzad Ismaily on iseõppija, kelle muusikalisse huviorbiiti kuuluvad lääne muusikatraditsioonist eemale jäävad alad – Bali, Pakistani, Jaapani, Maroko ja India traditsiooniline muusika. Ta on kirjutanud muusikat kammeransamblitele, filmidele, teatri- ja tantsulavastustele.
Trummar Ches Smith alustas oma karjääri kooli proge-psych bändis ning jätkas arengut mitmetes obskuursetes punkbändides, ta on asutanud ka koosseisud Theory of Ruin ja Good for Cows.
Plahvatusliku trio Marc Ribot’s Ceramic Dog unikaalset kõla saab kogeda 23. aprillil Jazzkaare Vabal Laval.
Marc Ribot – kitarr
Ches Smith – trummid
https://www.facebook.com/marcribot/
Neljapäev, 23. aprill 2020 kell 18.00 Vaba Lava
L 03.aprill 2021	Kell: 0:00
Uus kuupäev selgumisel